**PROIECT**

**Raport de specialitate**

**privind aprobarea încheierii unui act adiţional la contractul** **de servicii pentru prestarea activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al județului Mureș - Zona 2 - Târgu Mureș” (negociere fără publicare prealabilă a unui anunț de participare) nr. 3629/27.06.2023**

ADI ECOLECT MURES a încheiat cu Asocierea POLARIS M HOLDING SRL (lider de asociere) – SC URBAN GRUP ENVIRONMENT SRL, cu sediul în municipiul Constanța, str. Spiru Haret nr.2A, județul Constanța, Contractul nr. 3629/27.06.2023 de servicii pentru prestarea activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al județului Mureș - Zona 2 - Târgu Mureș” (negociere fără publicare prealabilă a unui anunț de participare). Ordinul de începere a activităţii a fost emis la data de 04.07.2023.

Art.34 - Menţinerea echilibrului contractual, din contractul de delegare, alineatul (1) precizează că: “(1) *Pentru Prestator, menținerea echilibrului contractual pe durata executării Contractului se va realiza exclusiv prin solicitările de modificare și ajustare a tarifelor de salubrizare, în cazurile limitativ și expres prevăzute de Ordinul președintelui A.N.R.S.C nr. 640/2022 sau orice alt act normativ care ar înlocui/completa acest ordin*. „

Totodată, art.33 din Ordinul președintelui ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare, precizează următoarele:

”(1) Tarifele pentru activitățile specifice serviciului de salubrizare se ajustează periodic, *la cererea operatorilor, la un interval de minimum 3 luni, cel mult până la nivelul rezultat din aplicarea coeficientului de indexare cu evoluția indicelui prețului de consum total, calculat pentru perioada cuprinsă între luna de referință corespunzătoare precedentei aprobări și luna celui mai recent indice publicat de Institutul Național de Statistică la data solicitării, fără a se modifica cantitatea, volumul sau, după caz, suprafața programată avută în vedere la fundamentarea anterioară.*

*….*

*(3) Ajustarea tarifului se face prin aplicarea coeficientului de indexare cu evoluţia indicelui preţului de consum total (IPC total) la total cheltuieli de exploatare, fără a fi necesară fundamentarea elementelor de cheltuieli.”*

Astfel, prin adresa nr. 162/22.02.2024, modificată prin adresa nr. 238/14.03.2024,operatorul Asocierea POLARIS M HOLDING SRL (lider de asociere) – SC URBAN GRUP ENVIRONMENT SRL a solicitat ADI Ecolect Mureş acordul cu privire la ajustareatarifelor din cadrul Contractului nr. 3629/27.06.2023, în conformitate cu prevederileOrdinului președintelui ANRSC nr.640/2022 privind aprobarea Normelor metodologice destabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor desalubrizare.

La solicitarea asociației, prin adresa nr. 238/14.03.2024 operatorul a actualizat fișele de fundamentare pentru stabilirea tarifului de colectare și transport aferente deșeurilor reziduale și biodeșeuri, respectiv a deșeurilor reciclabile în conformitate cu Ordinul ANRSC 640/2022 (Anexa nr. 1 la proiectul de hotărâre).

În cadrul adresei nr. 238/14.03.2024, Asocierea POLARIS M HOLDING SRL (lider de asociere) – SC URBAN GRUP ENVIRONMENT SRL a solicitat ajustarea tarifelor cu indicele preturilor de consum - IPCtotal publicat de Institutul Național de Statistică, aferent perioadei iulie 2023 – ianuarie 2024, respectiv 103,28%.

Prin aplicarea coeficientului de ajustare, tarifele aferente activităților operatorului serviciului delegat se modifică după cum urmează:

* de la 457,02 lei/tonă, fără TVA la 471,98 lei/tonă, fără TVA, pentru colectarea separată și transportul separat al deșeurilor reciclabile de hârtie, metal, plastic și sticlă din deșeurile municipale (Tcs FRACȚIA USCATĂ);
* de la 312,23 lei/tonă, fără TVA la 322,45 lei/tonă, fără TVA, pentru colectarea separată și transportul separat al biodeșeurilor, al deșeurilor reziduale, inclusiv a reziduurilor menajere și similare și al altor deșeuri colectate separat decât cele de hârtie, metal, plastic și sticlă, (Tcs FRACȚIA UMEDĂ);
* de la 679,41 lei/tonă, fără TVA la 701,65 lei/tonă, fără TVA, pentru colectarea separată și transportul separat al deșeurilor voluminoase colectate în cadrul campaniilor de colectare (Tcs voluminoase);
* de la 290,32 lei/tonă, fără TVA la 299,83 lei/tonă, fără TVA, pentru colectarea separată și transportul separat al deșeurilor textile colectate în cadrul campaniilor de colectare (Tcs textile);
* de la 794,71 lei/tonă, fără TVA la 820,73 lei/tonă, fără TVA, pentru colectarea separată și transportul separat al deșeurilor periculoase din deșeurile menajere colectate în cadrul campaniilor de colectare (Tcs periculoase);

Față de cele prezentate, sunt întrunite condiţiile pentru supunerea spre aprobare și dezbatere a proiectului de hotărâre privind ajustarea tarifelor de operare aferente Contractului nr. 3629 din 27.06.2023 de servicii pentru prestarea activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al județului Mureș - Zona 2 - Târgu Mureș” (negociere fără publicare prealabilă a unui anunț de participare).